stanford-oval/wikipedia huggingface dataset:
Gable Garenamotse

Gable Garenamotse (s. 28. helmikuuta 1977 Gumare) on botswanalainen pituushyppääjä.
Hän osallistui sekä pituushyppyyn että kolmiloikkaan vuoden 1999 maailmanmestaruuskilpailuissa karsiutuen loppukilpailusta. Pekingin Universiadeissa 2001 hän sai pronssia pituushypyssä. Vuoden 2002 kansainyhteisön kisoissa hän sijoittui toiseksi ja Afrikan-mestaruuskilpailuissa kahdeksanneksi.
Hän osallistui vuoden 2003 maailmanmestaruuskilpailuihin sekä vuoden 2004 sisäratojen maailmanmestaruuskilpailuihin ja kesäolympialaisiin, muttei päässyt kertaakaan loppukilpailuun. Vuoden 2006 kansainyhteisön kisoissa hän oli vuoden 2002 tapaan toinen Botswanan ennätyksellä 817 cm, jota hän paransi saman vuoden elokuussa vielä 827 cm:iin Vuoden 2006 Afrikan-mestaruuskilpailuissa hän oli pituushypyssä neljäs.
Hän voitti kultaa Afrikan kisojen pituushypyssä 2007 tuloksella 808, mutta ei päässyt loppukilpailuun saman vuoden maailmanmestaruuskilpailuissa. Hän oli neljäs vuoden 2008 sisäratojen maailmanmestaruuskilpailuissa, seitsemäs Afrikan-mestaruuskilpailuissa.  ja yhdeksäs kesäolympialaisissa.
Hän sijoittui seitsemänneksi vuoden 2009 maailmanmestaruuskilpailuissa tuloksella 806. Seuraavan vuoden sisäratojen MM-kilpailuissa hän karsiutui loppukilpailusta.
Henkilökohtaiset ennätykset

pituushyppy: 827 cm (2006, Botswanan ennätys) / 834 cm (2007, myötätuulessa)
kolmiloikka: 16,66 m (1999, Botswanan ennätys)
Adams (suku)

| Adams |
| --- | --- |
 Presidentti John Quincy Adamsin vaakuna
Kotipaikka:  Massachusetts, Yhdysvallat
Alkukoti:  Somerset, Englanti
Ala:  politiikka, älymystö
Adams on yhdysvaltalainen suku, jolla oli merkittävä asema maan poliittisessa ja akateemisessa elämässä 1700-luvun lopulta 1900-luvun alkuun. Suku sai alkunsa 1600-luvulla Massachusettsin puritaaneista. Sukua pidetään yhtenä Yhdysvaltain historian merkittävimmistä poliittisista dynastioista: sen jäseniin lukeutuu muun muassa perustajaisä Samuel Adams sekä kaksi Yhdysvaltain presidenttiä, John Adams ja John Quincy Adams. Lisäksi lukuisat Adamsit ovat toimineet  lakimiehinä, sijoittajina sekä yritysjohtajina.
Adamsin suvun kantaisänä pidetään Henry Adamsiä (n. 1583–1646), joka muutti Englannin Somersetistä Massachusetts Bayn siirtokuntaan vuoden 1636 paikkeilla. Huomattavaan kansalliseen asemaan se kuitenkin nousi vasta John Adamsin (1735–1826) elinaikana. John oli Amerikan vallankumouskauden merkittävimpiä poliittisia ajattelijoita, minkä lisäksi hän seurasi George Washingtonia maan toisena presidenttinä vuosina 1797–1801. Johnin vanhempi pikkuserkku Samuel vaikutti puolestaan Bostonissa ajaen siirtokuntien irtautumista Britanniasta. Molemmat allekirjoittivat itsenäisyysjulistuksen. John Adamsin jälkeläisiin lukeutuvat hänen poikansa, presidentti John Quincy Adams sekä tämän pojanpojat, historiotsijat Henry Brooks Adams ja Brooks Adams.
Merkittäviä jäseniä

Samuel Adams (1722–1803), poliittinen filosofi ja Yhdysvaltain perustajaisä
John Adams (1736–1826), Yhdysvaltain toinen presidentti; avioitui Abigail Smithin (1744–1818) kanssa
John Quincy Adams (1767–1848), Yhdysvaltain kuudes presidentti; avioitui Louisa Johnsonin (1775–1852) kanssa
George Washington Adams (1801–1829), Massachusettsin edustajainhuoneen jäsen
John Adams II (1803–1834), presidentin henkilökohtainen sihteeri
Charles Francis Adams Sr. (1807–1886), kongressiedustaja ja suurlähettiläs
John Quincy Adams II (1833–1894), lakimies ja poliitikko
George Caspar Adams (1863–1900), urheilija
Charles Francis Adams III (1866–1954), Yhdysvaltain laivastoministeri ja Quincyn pormestari
Charles Francis Adams IV (1910–1999), merivoimien upseeri ja yritysjohtaja
Charles Francis Adams Jr. (1835–1915), upseeri ja Union Pacific Railroadin hallituksen puheenjohtaja
Henry Brooks Adams (1838–1918), historioitsija
Brooks Adams (1848–1927), historioitsija ja politiikantutkija
Charles Adams (1770–1800), lakimies
Thomas Boylston Adams (1772–1832), tuomari
Adams (Massachusetts)

| Adams |
| --- | --- |

 Adams
 Koordinaatit: 42°37′27″N, 73°7′5″W 
Valtio:  Yhdysvallat
Osavaltio:  Massachusetts
Piirikunta:  Berkshire
Pinta-ala:  
 – Kokonaispinta-ala:  59,5 km²
 – Josta vettä:  0,2 km² 
Korkeus:  244 m
Väkiluku (2010):  8 485
 – Väestötiheys:  143,1 as./km²
 
 www.town.adams.ma.us 
Infobox OKVirheellinen NIMI-arvo: 
Adams on yhdysvaltalainen Massachusettsin osavaltion Berkshiren piirikunnassa sijaitseva kunta. Vuoden 2010 väestönlaskennassa kunnan asukasluvuksi laskettiin 8 485 henkilöä.
Historia

Ensimmäiset asukkaat saapuivat Adamsiin vuonna 1762, mutta virallisesti siitä tuli kunta vasta vuonna 1778. Se nimettiin Yhdysvaltain vallankumoukseen osallistuneen ja Yhdysvaltain itsenäisyysjulistuksen allekirjoittajan Samuel Adamsin mukaan. Adamsista tuli myöhemmin Massachusettsin kuvernööri.
Ensimmäisten joukossa Adamsiin asettautui ryhmä kveekareita. Heistä monet olivat kotoisin Rhode Islandilta. Kuuluisa yhdysvaltalainen kveekari ja suffragetti Susan B. Anthony syntyi ja kasvoi Adamsissa. Vuosina 1810–1820 kylän asukasluku laski, kun maanviljelijät muuttivat länteen. Myöhemmin läheiselle Hoosicjoelle avattiin myllyjä, ja asukasluku alkoi jälleen nousta. North Adams oli osa Adamsia aina vuoteen 1878 saakka.
Aiheesta muualla

Wikimedia Commonsissa on kuvia tai muita tiedostoja aiheesta .
Adamsin verkkosivut
Alberto Toril

| Henkilötiedot |
| --- | --- | --- |
Koko nimi: José Alberto Toril Rodríguez
Syntymäaika: 7. heinäkuuta 1973 (ikä 51)
Syntymäpaikka: Pueblonuevo, Córdoba, Espanja
Seura
Seura: –
Tehtävä: päävalmentaja
Junioriseurat
1988–1991: Real Madrid
Seurat
| Vuodet | Seura | O (M) |
| 1990–1994 1992–1994 1994–1995 1995–1997 1997–2000 2000–2002 2002–2003 2003–2004 2004–2005 | Castilla Real Madrid Celta Espanyol Extremadura Albacete Ferrol Numancia Quintanar del Rey |  2 (0) 9 (0) 17 (0) 73 (5) 44 (7) 22 (2) 8 (0)  |
Valmennusura
2009 2011–2013: Real Madrid C Real Madrid Castilla
 Seurajoukkueuran tilastot kattavat vain kansalliset sarjat.
José Alberto Toril Rodríguez (s. 7. heinäkuuta 1973 Pueblonuevo, Córdoban maakunta, Espanja) on espanjalainen jalkapalloilija ja jalkapallovalmentaja. Hän valmentaa Real Madridin kakkosjoukkuetta Castillaa.
Pelaajaura

Toril liittyi Real Madridin junioreihin kaudella 1988–1989. Kaudella 1990–1991 hän nousi seuran kakkosjoukkueeseen Castillaan ja kaudella 1992–1993 edustusjoukkueeseen. Ensiesiintymisensä Espanjan korkeimmalla sarjatasolla Primera Divisiónissa hän teki 20. syyskuuta 1992 ottelussa Sporting de Gijónia vastaan. Hän kuului kaudella 1992–1993 Espanjan cupin ja kaudella 1993–1994 Espanjan supercupin voittaneeseen joukkueesen.
Lähdettyään Real Madridista vuonna 1994 Toril pelasi korkeimmalla sarjatasolla vielä Celtassa, Espanyolissa ja Extremadurassa sekä toiseksi korkeimmalla sarjatasolla Extremadurassa, Albacetessä, Ferrolissa ja Numanciassa. Extremaduran ja Numancian kanssa hän saavutti sarjanousun Primera Divisióniin.
Toril pelasi urallaan yhteensä 44 Primera Divisiónin ja 178 Segunda Divisiónin ottelua. Hän päätti pelaajauransa kauteen 2004–2005, jolloin hän edusti Segunda División B:n Quintanar del Reytä.
Valmentajaura

Toril aloitti valmentajauransa Ferrolin juniorijoukkueissa kaudella 2002–2003. Kaudella 2004–2005 hän toimi Quintanar del Reyn kakkosvalmentajana ja vuodesta 2005 alkaen kolmen kauden ajan Albaceten juniorijoukkueiden valmentajana.
Marraskuussa 2008 Toril palasi Real Madridiin, jossa hän osallistui juniorijoukkueiden valmennuksen suunnitteluun, kunnes otti vastuulleen seuran kolmosjoukkueen Real Madrid C:n valmentamisen maaliskuussa 2009. Kaudella 2009–2010 hän valmensi alle 19-vuotiaiden joukkuetta, joka saavutti hänen johdollaan Espanjan-mestaruuden ja kakkostilan Espanjan cupissa. Tammikuussa 2011 Toril siirtyi seuran kakkosjoukkueen Castillan valmentajaksi Alejandro Menéndezin tilalle.
Aiheesta muualla

Alberto Torilin tilastot BDFutbol-sivustolla (englanniksi)
Gotham (kirjaintyyppi)

Gotham
Gotham on Hoefler & Co. -yhtiön vuonna 2000 julkaisema geometrinen sans-serif-kirjaintyyppi. Kirjaintyyppi suunniteltiin alun perin GQ-lehdelle. Gotham on saanut innoituksensa maailmansotien välisen ajan konstailemattomista sans-serif-kirjaimista, joita käytettiin rakennuksissa ja kylteissä. Yhtenä esikuvana toimivat New Yorkin Port Authority -linja-autoaseman opasteiden kirjaimet. Kirjaintyyppi sopii moniin tarkoituksiin, sillä siitä on runsaasti eri leikkauksia, ja kirjainperheeseen kuuluu neljä eri levyistä tyyliä: Gotham, Gotham Narrow, Gotham Extra Narrow sekä Gotham Condensed.
Giuseppe Amisani

Giuseppe Amisani
Giuseppe Amisani  (7. joulukuuta 1881 Mede Lomellina, Italia – 8. syyskuuta 1941 Portofino) oli italialainen taidemaalari. Hän oli yksi 1900-luvun merkittävimmistä italialaisista alallaan.[lähde? ] Amisani tunnetaan myös ”kuninkaiden maalarina” ja ”Portofinon runoilijana”.
Tyyli

Giuseppe Amisani ansioitui perinteiden rikkojana ja oman maalaustyylinsä luojana. Hän kuvasi todellisuutta ja liitti siihen tunteita. Hänen maalauksensa ovat luonnosta otettua ja nopeasti kankaalle kiinnittyvää ilmaisun tuoreutta ja helppoutta; hän onnistuu eleillä mallintamaan hahmot plastisesti ja käyttämään värejä materiaalisin siveltimenvedoin. Välittömänä maalarina hän on pysynyt poissa älyllisistä teorioista ja poikkeamista. Amisani on taiteilija, jonka on maalattava näkemästään tarttumalla todellisuuteen ja kääntämällä se nopeasti sisäisen näkemyksensä mukaan. Hänen mehukas ja rakeinen tyylinsä konfiguroi ja määrittelee kaiken tasoiksi ja pisteiksi: se on välitöntä realismia, joka on kytketty vahvasti Francesco Filippinin myöhäisen italialaisen impressionismin vanhaan virtaan.  Amisani oli filipinismin taiteellisen liikkeen todellinen mestari..
Taidemarkkinat

Giuseppe Amisanin arvokkaimmat ja halutuimmat teokset ovat naisten kasvot.
Muotokuva Egyptin kuningas Faroukin lapsuudesta
Italia kuningatar Elena, Palazzo della Farnesina, Italian ulkoministeriö
Italia kuningas Vittorio Emanuele III, Palazzo della Farnesina, Italian ulkoministeriö
Italia kuningas Vittorio Emanuele III, Palazzo della Farnesina, Italian ulkoministeriö
Kardinaali Richelieu, Villa Necchi museo, Milano
Katerinan muotokuva, Uffizin museo, Palazzo Pitti, Firenze
Itsepotretti, Uffizin museo, Palazzo Pitti, Firenze
Katia, Portofino, Uffizin museo, Palazzo Pitti, Firenze
Kylpyhuone, Milanon Modernin Taiteen Galleria
Traaginen kehto, São Paulon osavaltion taidemuseo, Brasilia
Seisova nainen, São Paulon osavaltion taidemuseo, Brasilia
Aiheesta muualla

https://www.the-athenaeum.org/art/list.php?m=a&s=tu&aid=9999
Gorcen kansallispuisto

| --- | --- |
Sijainti:  Vähä-Puolan voivodikunta Puola
Pinta-ala:  70,3 km2 
| --- | --- |
Tyyppi:  Puolan kansallispuisto 
Perustettu:  1981 
muokkaa - muokkaa wikitekstiä - muokkaa Wikidataa
Gorcen kansallispuisto (Gorczański) on Puolassa Gorcevuoristossa sijaitseva kansallispuisto. Gorcevuoret kuuluvat Länsi-Beskidien vuoristoon, joka puolestaan on osa Karpaatteja. Gorcevuoristossa on useita jokilaaksoja. Turbaczin huippu on vuoriston korkein kohta. Puiston alueella on subalpiinista ja alpiinista kasvillisuutta, mutta suurin osa alueesta on metsää, missä kasvaa kuusta, pihtaa ja pyökkiä. Alueella esiintyy kanahaukkoja, mehiläishaukkoja, huuhkajia, viirupöllöjä ja lehtopöllöjä. Puistossa elää myös pyitä, metsoja, teeriä, mustahaikaroita, pähkinähakkeja, vuorikirvisiä ja korppeja. Puiston nisäkkäitä ovat susi, karhu, ilves, metsäkauris, isokauris, villisika, pähkinähiiri, unikeko ja metsäunikeko. Puistossa esiintyviä sammakkoeläimiä ovat tulisalamanteri, vuoristokellosammakko ja rupikonna.
Alajoki (kylä)

Alajoki on kylä Pohjois-Pohjanmaalla, Kärsämäen kunnassa. Kylä on aikoinaan siirretty Haapavedestä Kärsämäen kuntaan. Alajoen asukasluku oli suurimmillaan 1950-luvulla, mutta alkoi sen jälkeen laskea nopeasti 1960- ja 1970-luvuilla. Väen väheneminen on sittemmin hidastunut. Kylän halki virtaa Pyhäjoki.
Georgi Jeržemski

Georgi Jeržemski on venäläinen kapellimestari ja pedagogi, Pjotr Gribanovin opettaja. Hän on kirjoittanut orkesterinjohtamisen psykologiasta kirjan Psychological Paradoxes of Conducting.
Forever Endeavour

| Forever Endeavour Highland Glory |
| --- | --- | --- |

Studioalbumin tiedot
 Äänitetty : 2004-2005
 Julkaistu: 2005
 Tuottaja(t): Highland Glory
 Tyylilaji: Power Metal
 Kesto: 51.44
 Levy-yhtiö: FaceFront Records Massacre Records
Highland Gloryn muut julkaisut
| From the Cradle to the Brave 2003 | Forever Endeavour 2005 | Twist of Faith 2011 |
Forever Endeavour on norjalaisen Highland Gloryn toinen studioalbumi.
Kappaleet

Spirit Of Salvation – 05.36
Break The Silence – 03.43
Edge Of Time – 04.44
Mindgame Masquerade – 04.53
The Sacrifice – 04.36
Surreality – 05.55
Forever Endeavour – 05.22
Real Life – 03.57
Somewhere – 04.47
Demon Of Damnation – 08.11
Kappaleet > Bonusraidat

Wild Child (W.A.S.P. cover)
Love Gun (KISS cover)
The Trooper (Iron Maiden cover)
Kokoonpano

Jan Thore Grefstad – laulu
Jack R. Olsen – kitara
Lars Andre Larsen – kitara ja kosketinsoitin
Knut E. Tøftum – basso
Morten Færøvig – rummut
Kokoonpano > Vieraileva muusikko

Adriana – laulu
Kokoonpano > Tuotanto

Hugo Alvarstein – tuottaja, miksaaja, masteroija
Klaus Heilman – miksaaja
Morten Lund – masteroija
Arvostelut

Imperiumi: 9/10
Aiheesta muualla

Forever Endeavour Discogsissa. (englanniksi)
Albumi Forever Endeavour Encyclopaedia Metallum -sivustolla (englanniksi)
Highland Glory
| Trine Elise Johansen • Jack-Roger Olson • Knut Egil Tøftum • Lars André Rørvik Larsen • Morten FærøvigEntiset jäsenet: Jan Thore Grefstad |
| --- | --- |
Studioalbumit:  From the Cradle to the Brave • Forever Endeavour
Katso myös:  Saint Deamon
Agalloch

| Agalloch |
| --- | --- |

Tiedot
Toiminnassa:  1996–2016
Tyylilaji:  folk metal, doom metal, black metal
Kotipaikka:  Portland, Oregon
Laulukieli:  englanti
Jäsenet:  Don Anderson, kitara, kosketinsoittimet   John Haughm, laulu, kitara   Jason William Walton, basso   Aesop Dekker, rummut  
Entiset jäsenet:  Shane Breyer, kosketinsoittimet   Chris Green, rummut  
Levy-yhtiö:  The End Records  
Aiheesta muualla
Kotisivut
Infobox OKNimi-testi OK: 
Agalloch oli yhdysvaltalainen metalliyhtye, joka yhdisteli musiikissaan muun muassa akustista musiikkia, folk metallia, doom metallia ja black metallia.
Historia

Agallochin perustivat John Haughm ja Shane Breyer vuoden 1996 alussa. He soittivat kaksikkona kesään saakka, jolloin Don Anderson liittyi mukaan äänittämään From Which of This Oak -demokasettia, joka julkaistiin saman vuoden syksyllä. Tällä julkaisulla Agallochilla oli selviä black metal -vaikutteita. Hieman äänitysten jälkeen Jason William Walton liittyi yhtyeen basistiksi.
Vuonna 1998 kolmikkoselvennä äänitti uuden promokasetin levy-yhtiöitä varten. The End Records kiinnostui yhtyeestä ja tarjosi levytyssopimusta. Näin syntyi Agallochin debyyttialbumi Pale Folklore, joka tarjosi black metal -vaikutteiden sijaan folkimpaa materiaalia neoklassisilla välisoitoilla. Pale Folklore sai paljon positiivista huomiota. Äänitysten jälkeen toinen perustajajäsenistä, Breyer, jätti yhtyeen.
Muutaman vuoden hiljaiselon jälkeen Agalloch julkaisi kokoelma-EP:n Of Stone, Wind and Pillor, joka sisälsi materiaalia vuosilta 1998–2001. Materiaalista pystyi huomaamaan yhtyeen tyylin muuttuneen entistä folkimpaan ja kokeilevampaan suuntaan. EP sisälsi myös coverversion Sol Invictus -folk-yhtyeen kappaleesta ”Kneel to the Cross”.
Vuosien 2001 ja 2002 aikana Agalloch äänitti toisen albuminsa The Mantle, jolla oli paljon vaikutteita post-rockin suunnalta. Levy sai huomattavan suurta huomiota myös lehdistöltä ja Agallochia haastateltiin muutamaan tunnettuun musiikkilehteen. The Mantlen myötä yhtye soitti myös ensimmäisen keikkansa 6. maaliskuuta 2003 yhtyeen kotikaupungissa Portlandissa. Tätä seurasi muutama keikka lisää ja lopuksi varsinainen kiertue länsirannikolla toukokuussa.
Seuraavina vuosina yhtye julkaisi EP-levyt Tomorrow Will Never Come vuonna 2003 ja The Grey vuonna 2004. Näillä julkaisuilla kuultiin entistä enemmän kokeilevampaa tyyliä sekä muutama uudelleentyöstetty raita The Mantlelta. Näinä aikoina yhtye teki muutaman keikan itärannikolla, ja julkaisi suomalaisen Nest-yhtyeen kanssa lyhyen split-EP:n, joka sisälsi Agallochin osalta täysin folk-painottuneen kappaleen. Pale Folklore ja The Mantle julkaistiin uudelleen vinyylilevyinä vuonna 2005. Ne olivat saatavissa vain Agallochin ainoalta vuoden 2005 keikalta Torontossa 14. lokakuuta.
Kolmas studioalbumi Ashes Against the Grain julkaistiin 8. lokakuuta 2006 The End Recordsin kautta. Se poikkesi tyyliltään hieman aiemmasta Agallochista sisältäen vähemmän akustista kitaraa, mutta pitäen silti tunnelman rauhallisena.
Helmikuussa 2008 Agalloch julkaisi The White -EP:n, jota painettiin vain 2 000 kappaletta. The White sisältää tummasävyisiä folk- ja ambient-kappaleita vuosilta 2004–2007. Elokuva Uhrijuhla on vahvasti esillä kolmen kappaleen – ”The Isle of Summer”, ”Sowilo Rune” ja ”Summerisle Reprise” – teemoissa.
Yhtyeen neljäs studioalbumi Marrow of the Spirit julkaistiin 23. marraskuuta 2010. Tällä albumilla oli enemmän black metal -vaikutteita kuin heidän edellisillä studioalbumeillaan, ja se otti enemmän vaikutteita yhtyeen ensimmäisistä demoista.
Yhtye vieraili Suomessa ensimmäistä kertaa 7. huhtikuuta 2012 soittaen 11 kappaleen ja kahden tunnin pituisen keikan loppuunmyydylle Korjaamon Vaunusalille.
Yhtye ilmoitti lopettavansa vuonna 2016.
Diskografia > Studioalbumit

Pale Folklore (1999)
The Mantle (2002)
Ashes Against the Grain (2006)
Marrow of the Spirit (2010)
The Serpent & the Sphere (2014)
Diskografia > Muut julkaisut

From Which of This Oak  (1996)
Of Stone, Wind and Pillor (2001)
Tomorrow Will Never Come (2003)
The Grey (2004)
Nest / Agalloch -split (2004)
The White (2008)
Jäsenet > Nykyiset

Don Anderson - kitara, kosketinsoittimet
John Haughm - laulu, kitara
Jason William Walton - basso
Aesop Dekker - rummut
Jäsenet > Menneet

Shane Breyer - kosketinsoittimet
Chris Green - rummut
Samankaltaisia yhtyeitä

Woods of Ypres (Kanada)
Aiheesta muualla

Agalloch.org - virallinen sivusto (englanniksi)
Agalloch Myspacessa (englanniksi)
TheEndRecords.com - levy-yhtiön sivu (englanniksi)
Gabor-mitali

Gabor-mitali on Lontoon Royal Societyn vuosittain jakama tunnustus biotieteiden alalla monitieteellisesti vaikuttaneelle tieteilijälle. Palkinto on nimetty fyysikko Dennis Gaborin mukaan. Mitali on kullattua hopeaa, ja palkintoon kuuluu myös 2 000 punnan rahasumma.
Aiemmin Gabor-mitali jaettiin parittomina vuosina lähinnä biologian, erityisesti geenitekniikan ja molekyylibiologian alalla vaikuttaneelle tieteilijälle. Palkinto jaettiin myös vuonna 2010, Royal Societyn 350-vuotisjuhlien kunniaksi.
Luettelo Gabor-mitalin saaneista

1989 Noreen Elizabeth Murray
1991 A.R. Fersht
1993 Charles Weissmann
1995 David Hopwood
1997 Kenneth Charles Holmes
1999 Adrian Peter Bird
2001 M. Azim Surani
2003 Jean Begg
2005 Lionel Crawford
2007 Richard J. Roberts
2009 Gregory Challis
2010 Gideon Davies
2011 Angela McLean
2013 Christofer Toumazou
2015 Benjamin Simons
2017 Richard Durbin
2018 Cait MacPhee
2019 Alison Noble
2020 David Stuart
2021 Peter Donnelly
2022 Graham Medley
Aiheesta muualla

Royal Society: Gabor-mitalin saajat (englanniksi)
Amazonas (departementti)

Departementti Kolumbian kartalla.
Amazonas on yksi Kolumbian 32 departementista. Sen pääkaupunki on Letícia, pinta-ala 109 665 km² ja asukasluku vuonna 2009 oli 71 190 henkeä.
Puerto Nariño Amazonin varrella.
Departementti on osa Amazonin sademetsäaluetta. Siellä sijaitsevat Amacayacun ja  Cahuinarin kansallispuistot. Departementissa elää monien eri intiaaniheimojen edustajia, osa heistä 25 reservaatissa.
Aiheesta muualla

Kuvia tai muita tiedostoja aiheesta Amazonas (departementti) Wikimedia Commonsissa
Alavilla mailla hallan vaaraa

| Alavilla mailla hallan vaaraa Kotka Rankki Ohutta Yläpilveä |
| --- | --- | --- |

Studioalbumin tiedot
 Julkaistu: 1981
 Formaatti: LP
 Tuottaja(t): Upi Sorvali
 Tyylilaji: pop rock
 Kesto: 36.26
 Levy-yhtiö: Kräk!
Kotka Rankki Ohutta Yläpilveä -yhtyeen muut julkaisut
|   | Alavilla mailla hallan vaara 1981 | Nahkiaisen tiedot puuttuvat 2014 |
Alavilla mailla hallan vaaraa on suomalaisen pop rock -yhtye Kotka Rankki Ohutta Yläpilveä -yhtyeen esikoisalbumi. Se julkaistiin vuonna 1981 levymerkillä Kräk!. Levyä painettiin 15 000 kappaletta.[lähde? ]
Kappaleet > A-puoli

Sakaali – 2.23 (säv. ja san. Kyösti Kattilakoski, Markku Lonkila)
Pallo uhkaa pamahtaa – 3.26 (säv. ja san. Pentti Laitinen)
Rekee – 1.56 (säv. Laitinen, san. Kattilakoski, Seppo Hakasalo)
Rippikoulu, armeija, avioliitto – 2.52 (säv. ja san. Lonkila)
Pearl Harbour – 2.38 (säv. ja san. Kattilakoski, Lonkila)
Välttämättömätkö? – 1.59 (säv. Laitinen, san. Lonkila)
Konttorikantri – 3.09 (säv. Kattilakoski, Lonkila, san. Lonkila)
Kappaleet > B-puoli

Tornionjoki – 4.33 (säv. ja san. Laitinen)
Peiton alla – 1.53 (säv. ja. san Lonkila)
Mörkö tulee illalla – 1.42 (säv. ja san. Lonkila)
Lumiseppele – 3.05 (säv. ja san. Laitinen)
Kultainen kenguru – 3.16 (säv. Lauri Astala, san. Veli-Matti Pietikäinen)
Mä haluun olla rohkea! – 3.34 (säv. ja san. Laitinen)
Kokoonpano

Ippa Wilska – laulu
Lauri Astala – bassokitara, akustinen kitara, munniharppu
Jouko Kovanen – rummut
Veli-Matti Pietikäinen – huilu, sähköpiano, flyygeli, syntetisaattori, urut, taustalaulu
Kyösti Kattilakoski – laulu, akustinen kitara
Markku Lonkila – laulu, akustinen kitara
Pentti Laitinen – laulu, sähkökitara, akustinen kitara, huuliharppu
Kokoonpano > Muut tekijät

Upi Sorvali – tuottaja, congat, urut, taustalaulu
Måns Groundstroem – äänittäjä
Aiheesta muualla

Alavilla mailla hallan vaaraa discogs.com -sivustolla
Alfonso Cuarón

| Alfonso Cuarón |
| --- | --- |
 Alfonso Cuarón San Diegon Comic-Conissa 2013.
Henkilötiedot
Koko nimi:  Alfonso Cuarón Orozco
Syntynyt: 28. marraskuuta 1961 (ikä 62) México, Meksiko
Ammatti:  elokuvaohjaaja, käsikirjoittaja, tuottaja, leikkaaja
Puoliso:  Mariana Elizondo (1980–1993) Annalisa Bugliani (2001–2008)
Ohjaaja
Aktiivisena:  1983–
Tunnetuimmat ohjaukset:   Harry Potter ja Azkabanin vanki  Ihmisen pojat  Gravity  Roma 
Palkinnot
 Parhaan ohjauksen Oscar  2013 Gravity  2018 Roma  Parhaan leikkauksen Oscar  2013 Gravity  Parhaan kuvauksen Oscar  2018 Roma  
Aiheesta muualla
IMDb 
Elonet
Alfonso Cuarón Orozco (s. 28. marraskuuta 1961 México) on meksikolainen Oscar-palkittu elokuvaohjaaja, käsikirjoittaja, tuottaja ja leikkaaja. Vuonna 2014 hänet palkittiin parhaan ohjaajan Oscarilla, Golden Globella ja Baftalla elokuvastaan Gravity. Cuarónille myönnettiin Gravitysta myös parhaan leikkauksen Oscar.
Cuarónin ohjaama Roma palkittiin Kultaisella leijonalla vuoden 2018 Venetsian elokuvajuhlilla.
Elokuvia

Sólo con tu pareja (1991)
Pikku prinsessa (1995)
Loistava tulevaisuus (1997)
Ja äitiäs kans (2001)
Harry Potter ja Azkabanin vanki (2004)
Pariisi, rakkaudella (2006, yksi 18 episodista)
Ihmisen pojat (2006)
Gravity (2013)
Roma (2018)
Aiheesta muualla

Kuvia tai muita tiedostoja aiheesta Alfonso Cuarón Wikimedia Commonsissa
Alfonso Cuarón Internet Movie Databasessa. (englanniksi)
Alfonso Cuarónin ohjaamat elokuvat
| 0 | 1 | 2 | 3 |
| --- | --- | --- | --- |
1990-luku: Sólo con tu pareja (1991) · Pikku prinsessa (1995) · Loistava tulevaisuus (1998)
2000-luku: Ja äitiäs kans (2001) · Harry Potter ja Azkabanin vanki (2004) · Ihmisen pojat (2006)
2010-luku: Gravity (2013) · Roma (2018)
American Virgin

American Virgin voi viitata:
Live neitsyt! (engl. American Virgin), vuoden 2000 elokuvan pääosassa Mena Suvari
American Virgin (vuoden 2009 elokuva), elokuvan pääosassa Rob Schneider
American Virgin (sarjakuva), Steven T. Seaglelta ja Becky Cloonanilta